
	[bookmark: nev]NORBERT BALOGH
Molecular biologist
MSc, 11. semester
University of Debrecen
Faculty of Medicine
	DÁNIEL BERECZKI
general medicine
Unified, 11. semester
University of Debrecen
Faculty of Medicine


Supervisors:
	Attila Oláh M.D.
assistant lecturer, DE ÁOK

	Tamás Bíró Ph.D., M.D.
associate professor, DE ÁOK




The role of the endocannabinoid system in the regulation of human outer root sheath keratinocytes' biological processes

Laboratóriumunk korábbi kutatásai nyomán fény derült arra, hogy az endocannabinoid (eCB) anandamid (AEA) a szőrtüszők (HF) speciális sejtjein, a szőrnövekedés „karmestereinek” tartott külső gyökérhüvely keratinocitákon (ORSK) expresszálódó cannabinoid receptor-1 (CB1) aktiválásával gátolja a szőrszál növekedését, valamint apoptózis-dominált katagén regressziót okoz. Tekintettel arra, hogy eredményeink szerint a HF-k maguk is képesek az AEA szintézisére, jelen kísérleteink során az ORSK-k endocannabinoid rendszerének (ECS) részletes feltérképezését tűztük ki célul.
Kísérleteink kezdetén mRNS (RT-qPCR) és fehérje szinten (immuncitokémia) is sikeresen azonosítottuk az ECS több tagját; így az eCB-ok szintéziséért (N-acil-foszfatidiletanolamin-specifikus foszfolipáz D, diacilglicerol-lipáz-α és -β) és lebontásáért (zsírsavamid-hidroláz és monoacilglicerol-lipáz) felelős enzimeket. Kimutattuk továbbá, hogy az AEA dózisfüggő módon gátolta az ORSK-k proliferációját (CyQUANT), illetve apoptózis-dominált sejthalált okozott (DilC1(5)-SYTOX Green-jelölés). Megállapítottuk azt is, hogy az AEA jelentős antiinflammatórikus aktivitást mutatott, hiszen szignifikánsan csökkentette számos proinflammatórikus citokin (interleukin [IL]-1β, IL6, IL8 és tumornekrózis faktor-α), valamint a HLA-DRA bazális és/vagy poly-(I:C)-indukált kifejeződését (RT-qPCR). Az AEA emellett az ORSK-k proliferációs/differenciációs egyensúlyát a differenciálódás irányába tolta el (RT-qPCR). Kísérleteink zárásaként az ORSK-k által termelt AEA által létrehozott endogén „AEA-tónus” fokozásának hatásait vizsgáltuk. Előzetes eredményeink szerint az AEA celluláris felvételét (AM404) és degradációját gátló (URB597) szerek egyaránt képesek voltak az előbb látottakhoz hasonló hatásokat kialakítani.
Eredményeinket összefoglalva elmondhatjuk, hogy az ECS rendszer számos tagja funkcionális formában expresszálódik az ORSK-kon; úgy tűnik emellett, hogy az AEA kulcsfontosságú endogén regulátora ezen sejtek biológiai folyamatainak. Ennélfogva a HF-k lokális eCB tónusának farmakológiai modulálása új, ígéretes terápiás eszköz lehet a különböző eredetű szőrnövekedési zavarok (alopecia, hypertrichosis, hirsutismus) kezelésében.



